Oʻzbekiston Respublikasining Jinoyat-ijroiya kodeksiga jazoni ijro etish muassasalarida jazo muddatini oʻtayotgan mahkumlar uchun masofali video-uchrashuvlar oʻtkazish imkoniyatini yaratishga qaratilgan oʻzgartirish va qoʻshimchalar kiritish toʻgʻrisida
(code, 2026-01-15)

“77-modda. Mahkumlarning masofali video-uchrashuvlari yoki telefon orqali soʻzlashuvlari
Ozodlikdan mahrum etishga hukm qilinganlarga ularning ixtiyoriga koʻra masofali video-uchrashuvlar yoki telefon orqali soʻzlashuvlar huquqi beriladi. Umumiy, qattiq, maxsus tartibli koloniyalarda, tarbiya koloniyalarida, turmalarda va mahkumlar uchun ixtisoslashgan kasalxonalarda jazoni oʻtayotgan mahkumlarning masofali video-uchrashuvlari yoki telefon orqali soʻzlashuvlari muassasa maʼmuriyati nazorati ostida oʻtkaziladi hamda ularning haqi mahkumning shaxsiy hisobvaragʻidan toʻlanadi. Masofali video-uchrashuvlar yoki telefon orqali soʻzlashuvlar miqdori jazoni ijro etish muassasasining tartib turiga hamda mahkum saqlanayotgan sharoitga qarab belgilanadi. Mahkumning iltimosiga koʻra, mahkum jazoni ijro etish muassasasiga yetib kelganidan keyin, shuningdek alohida hollarda unga qoʻshimcha ravishda masofali video-uchrashuvga yoki telefon orqali soʻzlashuvga ruxsat etilishi mumkin. Intizomiy boʻlinmalarda saqlanayotgan mahkumlarga faqat alohida hollarda masofali video-uchrashuvga yoki telefon orqali soʻzlashuvga ruxsat etilishi mumkin. Ozodlikdan mahrum etish joylarida saqlanayotgan mahkumlarning masofali video-uchrashuvlari yoki telefon orqali oʻzaro soʻzlashuvlari taqiqlanadi. Mahkumlarga masofali video-uchrashuvlarga yoki telefon orqali soʻzlashuvlarga ruxsat etish tartibi Oʻzbekiston Respublikasi Ichki ishlar vazirligi tomonidan belgilanadi”; 4) 87-moddaning toʻqqizinchi qismidagi “telefon orqali qoʻshimcha soʻzlashishga” degan soʻzlar “qoʻshimcha masofali video-uchrashuvga yoki telefon orqali soʻzlashuvga” degan soʻzlar bilan almashtirilsin; 5) 102-modda: ikkinchi qismining oltinchi xatboshisi “qoʻshimcha uchrashuv yoki” degan soʻzlardan keyin “masofali video-uchrashuv yoxud” degan soʻzlar bilan toʻldirilsin; uchinchi qismining: ikkinchi xatboshisidagi “bir marta telefon orqali soʻzlashuv” degan soʻzlar “bir marta masofali video-uchrashuv yoki telefon orqali soʻzlashuv” degan soʻzlar bilan almashtirilsin; uchinchi xatboshisidagi “bir marta telefon orqali soʻzlashuv” degan soʻzlar “bir marta masofali video-uchrashuv yoki telefon orqali soʻzlashuv” degan soʻzlar bilan almashtirilsin; 6) 109-moddaning: toʻrtinchi qismi “uchrashuv” degan soʻzdan keyin “masofali video-uchrashuv” degan soʻzlar bilan toʻldirilsin; beshinchi qismi “uchrashuv” degan soʻzdan keyin “masofali video-uchrashuv” degan soʻzlar bilan toʻldirilsin; 7) 114-moddaning ikkinchi qismidagi “yigirma toʻrt marta uzoq muddatli uchrashuvlar” degan soʻzlar “yigirma toʻrt marta uzoq muddatli uchrashuv va yigirma toʻrt marta masofali video-uchrashuv” degan soʻzlar bilan almashtirilsin; 8) 117-modda uchinchi qismining uchinchi xatboshisi quyidagi tahrirda bayon etilsin: “oʻn ikki marta masofali video-uchrashuv yoki telefon orqali soʻzlashuv”; 9) 119-modda uchinchi qismining uchinchi xatboshisi quyidagi tahrirda bayon etilsin: “sakkiz marta masofali video-uchrashuv yoki telefon orqali soʻzlashuv”; 10) 121-modda uchinchi qismining uchinchi xatboshisi quyidagi tahrirda bayon etilsin: “olti marta masofali video-uchrashuv yoki telefon orqali soʻzlashuv”; 11) 123-modda uchinchi qismining uchinchi xatboshisi quyidagi tahrirda bayon etilsin: “toʻrt marta masofali video-uchrashuv yoki telefon orqali soʻzlashuv”; 12) 125-modda uchinchi qismining uchinchi xatboshisi quyidagi tahrirda bayon etilsin: “yigirma toʻrt marta masofali video-uchrashuv yoki telefon orqali soʻzlashuv”; 13) 137-moddaning: ikkinchi qismidagi “bir marta telefon orqali soʻzlashuv” degan soʻzlar “bir marta masofali video-uchrashuv yoki telefon orqali soʻzlashuv” degan soʻzlar bilan almashtirilsin; uchinchi qismidagi “ikki marta telefon orqali soʻzlashuv” degan soʻzlar “ikki marta masofali video-uchrashuv yoki telefon orqali soʻzlashuv” degan soʻzlar bilan almashtirilsin; toʻrtinchi qismidagi “uch marta telefon orqali soʻzlashuv” degan soʻzlar “uch marta masofali video-uchrashuv yoki telefon orqali soʻzlashuv” degan soʻzlar bilan almashtirilsin; 14) 139-moddaning birinchi qismi “uchrashish yoki” degan soʻzlardan keyin “masofali video-uchrashuv yoxud” degan soʻzlar bilan toʻldirilsin. 2-modda. Oʻzbekiston Respublikasi Ichki ishlar vazirligi va boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.